**Ferrari 150° Italia**|  |
| **Statistika Formulėje 1** |
| Komanda (-os) | Scuderia Ferrari |
| Dizaineris (-iai) | Aldo Costa (technikos direktorius)Nicholas Tombazis (vyr. dizaineris) |
| Lenktynininkai | #5 Ispanija Fernando Alonso  #6 Brazilija Felipe Massa |
| Aktyvūs metai | 2011 |
| Dalyvauta GP | 19 |
| Pergalės | 1 |
| Podiumai | 10 |
| Pole pozicijos | 0 |
| Greičiausių ratų | 3 |
| Pirmas GP | 2011 m. Australijos Grand Prix |
| Pirmoji pergalė | 2011 m. Didžiosios Britanijos Grand Prix |
| Paskutinė pergalė | 2011 m. Didžiosios Britanijos Grand Prix |
| Paskutinis GP | 2011 m. Brazilijos Grand Prix |

**Ferrari 150° Italia** (anksčiau vadintas **Ferrari F150**, o po pirmojo pavadinimo pakeitimo **Ferrari F150th Italia**) – Formulės 1 automobilis, kurį 2011 m. sezone naudojo Scuderia Ferrari ekipa. Tai yra 57-asis Ferrari pagamintas Formulės 1 modelis. Ferrari 150° Italia pavadinimas simbolizuoja 150-ąsias Italijos susivienijimo metines. Modelis buvo pristatytas 2011 m. sausio 28 d. komandos bazėje Maranelo mieste Italijoje.

Pavadinimo pakeitimas
---------------------

Paskelbus apie šį modelį, Ferrari jį pavadino F150. Tačiau vasario mėnesį JAV automobilių gamintojas Ford paskelbė, kad yra nepatenkintas Ferrari modelio pavadinimo panašumu į jų visureigio Ford F-150 ir ruošiasi kreiptis į teismą. Vasario 10 dieną Ferrari paskelbė, kad pervadina savo modelį į *Ferrari F150th Italia*. Taip pat italų gamintojas paskelbė, kad nesupranta, kodėl Ford pasipiktino, nes Ferrari modelis nėra serijinės gamybos.

Vėliau kovo mėnesį Ferrari komanda dar kartą oficialiai pakeitė šio modelio pavadinimą į *Ferrari 150° Italia*.

Techniniai duomenys
-------------------

* Važiuoklė – anglies pluoštas, korėta kompozitinė struktūra;
* Variklis – Ferrari Type 056 2,398 cm³, V8 (90°), apribotas iki 18,000 apsisukimų per min. 95 kg.;
* Pavarų dėžė – išilginė, sekvencinė pusiau automatinė (7 pavaros + atbulinės eigos), valdoma elektronika, įmontuota spartaus perjungimo sistema;
* Svoris – 640 kg (su vairuotoju, vandeniu ir visais priedais);
* Kuras – Shell V-Power ULG 66L/2 kuras, Shell Helix Ultra tepalai;
* Padangos – Pirelli P Zero, BBS Wheels ratlankiai (priekiniai ir galiniai): 13";

2011 m. sezonas
---------------

Jau pirmose lenktynėse Australijoje matėsi akivaizdus komandos atsilikimas nuo lyderių – kvalifikacijoje lenktynininkai sugebėjo užimti tik 5 ir 8 vietas, o lenktynėse pakilti vos per vieną poziciją. Vėlesnėse lenktynėse rezultatai buvo panašūs, o finišuoti ant podiumo pavyko Fernando Alonso tik ketvirtose lenktynėse Turkijoje.

Vėliau ispanas dar 8 kartus lipo ant podiumo ir pelnė vienintelę komandos pergalę Didžiojoje Britanijoje. Tuo tarpu brazilas Felipe Massa nesugebėjo prisitaikyti prie automobilio ir nė karto nefinišavo aukščiau penktosios vietos.

Komanda surinkusi 375 taškus antrą sezoną iš eilės baigė trečioje vietoje.

Pilni Formulės 1 rezultatai
---------------------------

(**paryškintos** pole pozicijos; *pakreipti* greičiausi ratai)

| Sezonas | Komanda | Variklis | Padangos | Lenktynininkai | 1 | 2 | 3 | 4 | 5 | 6 | 7 | 8 | 9 | 10 | 11 | 12 | 13 | 14 | 15 | 16 | 17 | 18 | 19 | Taškai | Vieta |
| --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- | --- |
| 2011 | Scuderia Ferrari Marlboro | Ferrari *056* V8 | **P** |  | AUSAustralija | MALMalaizija | CHNKinijos LR | TURTurkija | ESPIspanija | MONMonakas | CANKanada | EURIspanija | GBRJungtinė Karalystė | GERVokietija | HUNVengrija | BELBelgija | ITAItalija | SINSingapūras | JPNJaponija | KORPietų Korėja | INDIndija | ABUJungtiniai Arabų Emyratai | BRABrazilija | **375** | **3** |
| Alonso | 4 | 6 | 7 | 3 | 5 | 2 | Ret | 2 | *1* | 2 | 3 | 4 | 3 | 4 | 2 | 5 | 3 | 2 | 4 |
| Massa | *7* | 5 | 6 | 11 | Ret | Ret | 6 | 5 | 5 | 5 | *6* | 8 | 6 | 9 | 7 | 6 | Ret | 5 | 5 |

Nuorodos
--------

Oficiali Ferrari 150° Italia svetainė Archyvuota kopija 2011-01-30 iš Wayback Machine projekto.

Šaltiniai
---------

1. ↑  Ferrari’s new Formula 1 car to be called F150
2. ↑  F150 pristatymo video Archyvuota kopija 2011-01-31 iš Wayback Machine projekto.
3. ↑  „Ferrari" pervadino bolidą
4. ↑  „Ferrari" pakoregavo bolido pavadinimą


|  |  |  |  |
| --- | --- | --- | --- |
| 

| Ž • A • RAutomobiliai, dalyvaujantys 2011 m. sezone |
| --- |
|  |
| 
Red Bull RB7 • McLaren MP4-26 • Ferrari 150° Italia • Mercedes MGP W02 • Renault R31 • Williams FW33 • Force India VJM04 • Sauber C30 • Toro Rosso STR6 • Lotus T128 • Hispania F111 • Virgin MVR-02 |

 |